open-index/open-wikipedia-markdown huggingface dataset:
Ādolfa Liepaskalna piemiņas akmens

**Ādolfa Liepaskalna piemiņas akmens** ir piemineklis soļotājam Ādolfam Liepaskalnam Alūksnes novada Alsviķu pagastā. Piemiņas akmeni ar akmenī kaltu sportista portretu un uzrakstu “Alsviķu ciema “Avotenēs” dzimis un šajā apkārtnē trenējies PSRS Nopelniem bagātais sporta meistars soļošanā Ādolfs Liepaskalns (1910—1972)” veidojis tēlnieks Ainārs Zelčs.

## Vēsture
1980. gadu sākumā Latvijas izzināšanas un zīmīgu vietu kopšanas laikā dzejnieks Imants Ziedonis kopā ar dižkoku atbrīvotāju grupu izkopa nelielu bērzu birzīti autoceļa P39 (Alūksne—Ape) malā un uz soļotāja mājām vedušo liepu aleju, lai iezīmētu sportista soļošanas treniņtrasi un paustu viedokli, ka Ā. Liepaskalnam nepieciešams piemineklis.

1986. gada oktobrī notika piemiņas akmens atklāšanas pasākums. Akmeni atklāja LKP Alūksnes rajona komitejas sekretāre A. Pētersone un rajona TDP izpildkomitejas priekšsēdētāja vietniece R. Vorona. Uzrunas teica arī saimniecības “Alsviķi” pārstāvis V. Vaivods un Republikas augstākās sporta meistarības skolas treneris Z. Irbe.

Pēc pieminekļa atklāšanas, 1980. gadu beigās Ā. Liepaskalna piemiņas sacensības soļošanā sākās pie piemiņas akmens. Atzīmējot sportista apaļās dzimšanas dienas, pie akmens tiek rīkoti piemiņas pasākumi.

## Atsauces
Guerichosteus heterolepis

***Guerichosteus heterolepis*** ir gīrihosteīdu dzimtas bezžokļaiņu suga, kas dzīvoja devona periodā Igaunijā. Sugu pirmo reizi aprakstīja I.Preobraženskis 1911. gadā kā *Psammosteus heterolepis*. 1933. gadā V. Gross sugu pieskaitīja psammolepjiem, 1940. gadā D. Obručevs — šizostejiem, bet 2018. gadā V. Glinskis un D. Pinakina to pieskaitīja gīrihostejiem. *G. heterolepis* lektotips ir branhialās plātnes fragments, kas tika atrasta pie Tori Pernu upes krastos vidusdevona pērnavas svītas, nogulumos. Nosaukums *G. heterolepis* nozīmē (*hetero* — dažāds + *lepis* — zvīņa) dažādzvīņains gverihostejs, sakarā ar dažāda izmēra ādas zobiem uz plātnēm. Suga ir izplatīta Igaunijas pērnavas svītas nogulumos pie Oores un Tori ciema Pernu upes krastā, kā arī, iespējams, Lietuvā, Krekenavas urbumā (dziļums 383,5-383,6 m). Šī suga ir pērnavas svītas ihtiofaunas zonas vadfosilija.

## Apraksts
*G. heterolepis* bija vidēja izmēra bezžokļaiņi. Ādas zobi vietām ir ļoti lieli (5-14 uz 1 cm), kupolveidīgi, pamatnē apaļi, nedaudz izstiepti vai asimetriski-daudzstūraini, augsti un blīvi izvietoti. Uz tiem reizēm ir sīku pauguriņu radiālas rindas, kas bieži vien saplūst ķīlīšos. Zobiņi ir ļoti īsi. Starp lielajiem ādas zobiem bieži vien izvietoti arī sīki.

Branhiālā plātne ir ļoti šaura, eiribazāla. Muguras plātne izvietota mediāli un priekšējā sānu izbīdījuma zonā saaug ar vēdera plātni 10° leņķī. Orbitālā plātne ir apmēram trīsstūrveida formā. Acs atvere 3,7-4,0 mm liela.

## Salīdzinājums
Galvenā sugu raksturojošā īpašība ir kaulu ornamentējumā. Ādas zobu lielums var sasniegt lielus izmērus, reizēm pārsniedzot pat *[[Pycnosteus palaeformis]]* ādas zobu izmērus. Zobu augstā, kupolveidīgā forma atšķir *G. heterolepis* no citām sugām. Savdabīgi ir arī vietām uz ādas zobiem sastopamie radialās rindās izvietotie sīkie pauguriņi, kas saplūstot veido ķīlīšus.
Orbitālās plātnes garums, līdzīgi kā *[[Pycnosteus tuberculatus]]*, pārsniedz platumu. Pēc formas un augšanas centra izvietojuma postorbitālā plātne ir līdzīga kā *[[Schizosteus striatus]]* sugai.

## Atsauces
Jānis Mārtiņš Reišulis

**Jānis Mārtiņš Reišulis** (dzimis ) ir divkārtējs Eiropas un pasaules čempionāta medaļnieks motokrosā. Piecreiz triumfējis arī Latvijas čempionātā. 2023. gadā esot vien 15 gadus vecs Jānis debitēja Latvijas izlases sastāvā un kopā ar Paulu Jonasu un brāli Kārli Albertu Reišuli izcīnīja 12. vietu.

## Biogrāfija

Jānis motokrosā sekojis vecākā brāļa Kārļa Alberta Reišuļa pēdās. Tieši ar Kārļa veco motociklu Jānis sācis savas gaitas šajā sporta veidā. Jānis Mārtiņš Reišulis piecreiz kļuvis par Latvijas čempionu — vienreiz 50cc klasē(2015), vienreiz 85B klasē (2018), divreiz 85 cc klasē (2020. un 2021. gadā) un vienreiz 125 cc klasē (2022), kas bija viņa debijas sezona šajā motociklu klasē. Arī starptautiskajā līmenī Reišulim veicies diezgan labi — 2022. gadā izdevās kāpt uz goda pjedestāla gan Eiropas, gan pasaules čempionātā 125 cc klasē.

2023. gada sezonā Jānis Mārtiņš Reišulis pievienojies rūpnīcas komandai "MJC Yamaha", ko iepriekš pārstāvēja viņa brālis Kārlis. Jānis nospraudis mērķus jaunajā sezonā cīnīties par Eiropas čempiona godalgotajām vietām.

## Sasniegumi
* Pasaules čempionātā motokrosā 125cc klasē 2. vieta (2023)
* Eiropas čempionātā 125cc klasē 1. vieta (2023)
* Nīderlandes čempionātā 125cc klasē 1. vieta (2023)
* Eiropas čempionātā 125cc klasē 3. vieta (2022)
* Pasaules čempionātā 125cc klasē 2. vieta (2022)
* Vācijas čempionātā 125cc klasē 1. vieta (2022)
* Nīderlandes čempionātā 125cc klasē 1. vieta (2022)
* Latvijas čempionātā 125cc klasē 1. vieta (2022)
* Eiropas čempionātā 85cc klasē 2. vieta (2021)
* Latvijas čempionātā 85cc klasē 1. vieta (2021)
* Latvijas čempionātā 85cc klasē 1. vieta (2020)

## Atsauces
Bangai arhipelāgs

**Bangai arhipelāgs** () ir salu grupa Indonēzijā, Lielo Zunda salu arhipelāgā. Administratīvi ietilpst Centrālās Sulavesi provincē, dalās divos apriņķos — Bangai salas un Jūras Bangai. Lielākā apdzīvotā vieta ir Jūras Bangai apriņķa centrs Bangai (23 442), bet iedzīvotāji lielākoties pieder bangaju tautai.

## Ģeogrāfija
Salas izvietojušās Indonēzijas vidienē. Dienvidos tās apskalo Tolo līcis un Bandas jūra, austrumos — Moluku jūra. Pelenas šaurums ziemeļos tās šķir no Sulavesi salas. Arhipelāgs sastāv no galvenajām salām Pelenas (2345,6 km²), Bangai (268 km²), Bankurunas (145 km²), kā arī Bavokas un Treko salu grupām. Reljefs paugurains ar piekrastes līdzenumiem. Salās valda tropiskais klimats. Ainavā dominē lietusmežu masīvi.

## Atsauces

## Ārējās saites
Tolo līcis

**Tolo līcis** () ir plašs jūras līcis Sulavesi salas austrumu piekrastē. Plešas starp Sulavesi Austrumu (*Semenanjung Timur*) un Dienvidaustrumu (*Semenanjung Tenggara*) pussalām; austrumos to norobežo Bangai arhipelāgs, kas atdala no Moluku jūras. Tiek pieskaitīts Bandas jūrai.

## Atsauces

## Ārējās saites
Gīrihosteīdas

**Gīrihosteīdas** (; no *Guerich* — G. Gīrihs (vācu paleontologs) un *osteon* — kauls) ir izmirusi bežžokļaiņu dzimta, kas ietilpst psammosteju apakškārtā. Dzimtu 1964. gadā aprakstīja britu paleontologs Lamberts Tarlo. Dzimtu veido divas vai trīs ģintis.

## Apraksts
Mediālā vēdera plātne ir izliekta un ar aizmugurējo mediālo V-veida izgriezumu. Branhiālā plātne ir gara un ar samērā platu laterāli izvirzīto malu. Žaunu atvere atrodas aizmugurējā sānu stūrī vai arī mediāli novirzīta no tā. Postorbitālā plātne pakāpeniski sašaurinās virzienā uz aizmuguri.

## Izplatība
Gīrihosteīdu pārstāvji dzīvoja apakšdevona beigās un vidusdevona sākumā. Dzimta izplatīta emsa stāvā, Polijā, Svientokšisku kalnu (*Góry Świętokrzyski*) rajonā, kā arī eifela stāva pērnavas svītas nogulumos Igaunijā pie Tori ciema un, iespējams, Lietuvā pie Krekenavas.

## Sistemātika
* *Guerichosteidae* Tarlo, 1964
:* *[[Guerichosteus]]* Tarlo, 1964
::* *[[Guerichosteus heterolepis|G. heterolepis]]* (Preobrazhensky, 1911)
::* *[[Guerichosteus kozlowskii|G. kozlowskii]]* Tarlo, 1964
::* *[[Guerichosteus kotanskii|G. kotanskii]]* Tarlo, 1964
::* *[[Guerichosteus kulczyckii|G. kulczyckii]]* Tarlo, 1964
::* *[[Guerichosteus lefeldi|G. lefeldi]]* Tarlo, 1964
:* *[[Hariosteus]]* Tarlo, 1964
::* *[[Hariosteus kielanae|H. kielanae]]* Tarlo, 1964
::* *[[Hariosteus lobanowskii|H. lobanowskii]]* Tarlo, 1964

## Atsauces
Gīrihosteji

**Gīrihosteji** (*Guerichosteus*) ir bezžokļaiņu ģints izmirušajās psammosteju apakškārtā. Ģinti pirmo reizi 1964. gadā aprakstīja britu paleontologs Beverlijs Halsteds Tarlo. Nosaukums ir dots par godu vācu ģeologm un paleontologam Georgam Gīriham. Ģints tipveida suga ir *[[Guerichosteus kozlowskii]]* Tarlo, 1964. Ģints bija izplatīta apakšdevona augšdaļā, emsa stāvā, Polijā, Sventokšiskas kalnu rajonā, kā arī vidusdevona apakšdaļā pērnavas svītas nogulumos Igaunijā un, iespējams, Lietuvā.

## Apraksts
Mediālā vēdera plātne ir izliekta no vienas malas līdz otrai. Tās aizmugurē atrodas dziļš aizmugurējais mediālais V-veida izgriezums. Branhiālā plātne ir gara un samērā plata (garuma un platuma attiecība ir 1.9—2). Žaunu atvere atrodas aizmugurējā sānu stūrī. Postorbitālā plātne virzienā uz aizmuguri nedaudz sašaurinās. Kornuālā plātne ir taisnstūrveidīga. Ornamentējumu veido blīvi izvietoti ieapaļi ādas zobu pauguriņi (1—2 mm lieli) ar izteiktām radiālām ribiņām, kas stiepjas līdz pauguriņu virsotnēm. Pauguriņu pamatnes ir gludas vai arī ar iegarenām radiālām ribiņām (apmaļu zobiņiem). Sīkāki pauguriņi (reizēm veidojot koncentriskas rindas) izvietojas starp lieliem pauguriem.

## Sistemātika
* **Guerichosteus** Tarlo, 1964
:* *[[Guerichosteus heterolepis|G. heterolepis]]* (Preobrazhensky, 1911)
:* *[[Guerichosteus kozlowskii|G. kozlowskii]]* Tarlo, 1964
:* *[[Guerichosteus kotanskii|G. kotanskii]]* Tarlo, 1964
:* *[[Guerichosteus kulczyckii|G. kulczyckii]]* Tarlo, 1964
:* *[[Guerichosteus lefeldi|G. lefeldi]]* Tarlo, 1964

## Atsauces
Pelena

**Pelena** () ir sala Indonēzijā, Lielo Zunda salu arhipelāgā, Bangai arhipelāga lielākā sala. Administratīvi ietilpst Centrālās Sulavesi provinces Bangai salu apriņķī. Lielākā apdzīvotā vieta ir apriņķa centrs Salakana (2353 iedzīvotāji).

## Ģeogrāfija
Sala izvietojusies Indonēzijas vidienē. Rietumos to apskalo Tolo līcis, austrumos — Moluku jūra. Pelenas šaurums ziemeļos to šķir no Sulavesi salas. Salas krasta līnija stipri izrobota, trīs gari līči dala salu trijās daļās, kuras savieno 3 un  plati zemesšaurumi. Reljefs paugurains, augstākā virsotne ir Tombilas kalns 1052 m vjl salas rietumos. Salā valda tropiskais klimats, ainavā dominē lietusmeži.

## Atsauces

## Ārējās saites
Mežsaimniecība

[thumb|Mežstrādnieks [Algava|Algavā, Vācijā]]
**Mežsaimniecība** ir uzņēmējdarbības un augkopības nozare, kas nodarbojas ar meža stādīšanu, uzlabošanu, efektīvu meža zemes apsaimniekošanu un izmantošanu. Tā ir viena no lielākajām saimniecības nozarēm Latvijā. Mežsaimniecība ir arī zinātniskās pētniecības joma, kas pēta meža apmežošanas metodes un mežsaimniecības uzlabošanu, kā arī mežus kā vienu no svarīgākajām biosfēras sastāvdaļām.

Mūsdienās mežsaimniecībā ir nostiprinājies un popularitāti ieguvis atsevišķs mežsaimniecības novirziens – daudznozaru mežsaimniecība. Tā parasti fokusējas uz plašu problēmu loku un apskata mežu kā vienotu kopumu (neizdalot atsevišķi tikai kokus kā koksnes avotu), kā daļu no lielākas ekosistēmas, un neizslēdz mežu lomu kultūrā (tostarp estētisko un ekonomisko aspektu). Daudznozaru mežniecība fokusējas uz kokmateriālu un kurināmās koksnes nodrošināšanu, savvaļas biotopu un bioloģiskās daudzveidības pasargāšanu; atpūtas zonu, ainavas un kopienas aizsardzību; nodarbinātību; ūdenssateces baseina apsaimniekošanu, erozijas kontroli un mežu kā atmosfēras oglekli absorbējošas ekosistēmas saglabāšana.

## Atsauces
Lyfë

***Lyfë*** ir sestais amerikāņu repera *[[Yeat]]* EP ieraksts. To izdeva *[[Geffen Records]]*, *Field Trip* un *Twizzy Rich* 2022. gada 9. septembrī. EP kā viesmākslinieks piedalās *[[Lil Uzi Vert]]*.

## Priekšvēsture
2022. gada 15. jūnijā, *Yeat* sociālajā tīklā *[[Twitter]]* paziņoja par EP ieraksta nosaukumu. 2022. gada 2. septembrī, viņš izdeva galveno singlu "Talk", kas tapis sadarbībā ar amerikāņu producentu *BNYX*. Izdodot EP singlu "Talk", *Yeat* savā *[[Instagram]]* kontā apstiprināja, ka viņa gaidāmais EP ieraksts iznāks nākamajā nedēļā 2022. gada 9. septembrī.

## Komerciālais sniegums
*Lyfë* debitēja ASV ''Billboard'' 200 desmitajā vietā ar 30 000 pārdošanu pirmajā nedēļā, kļūstot par *Yeat* otro top-desmit projektu. 

## Dziesmu sarakts

## Personāls

* Ričs Kellers — masterošana
* Noa Smits — miksēšana, ierakstīšana

## Atsauces
Pols Golbergs

**Pols Golbergs** (; dzimis  Gūlā) ir norvēģu distanču slēpotājs.

## Karjera
2010. gada Pasaules čempionātā junioriem izcīnīja divas zelta medaļas (10 km distancē klasiskajā stilā un stafetē) un sudrabu sprintā. Pasaules kausa sacensībās debitēja  Drammenē sprinta kvalifikācijā.  Lahti izcīnīja 3. vietu sprintā un pirmoreiz kāpa uz goda pjedestāla Pasaules kausa posmos. 

Pasaules čempionātā pirmo reizi piedalījās 2013. gadā. Sprinta sacensībās iekļuva finālā, kur ieņēma 5. vietu. Kopā ar Peteru Nurtugu piedalījās arī komandu sprintā, bet finālā neiekļuva un ierindojās 11. vietā. 2013. gada decembrī Pasaules kausa posmā Lillehammerē izcīnīja savu pirmo uzvaru Pasaules kausa posmos 15 km distancē klasiskajā stilā.

Savās pirmajās ziemas olimpiskajās spēlēs 2014. gadā Sočos piedalījās tikai 15 km distancē klasiskajā stilā ar atsevišķu startu un ieņēma 18. vietu.  pirmoreiz uzvarēja sprintā Pasaules kausa posmā Lahti.  Phjončhanā startēja tikai sprintā, iekļuva finālā un ieņēma 4. vietu.

2020. gada februārī uzvarēja *Ski Tour* sacensību kopvērtējumā. Tās bija vairāku posmu sacensības, kas risinājās Zviedrijā un Norvēģijā. 2019.—2020. gada sezonā izcīnīja 3. vietu Pasaules kausa kopvērtējumā. Arī sezonas sprinta ieskaitē ieņēma 3. vietu.

2021. gada Pasaules čempionātā Oberstdorfā izcīnīja zelta medaļu stafetē. Piedalījās arī sprintā un 50 km distancē klasiskajā stilā, abās ieņemot 8. vietu.  izcīnīja sudrabu stafetē. Labāko rezultātu individuāli sasniedza skiatlonā, ieņemot 5. vietu. 2023. gada Pasaules čempionātā Planīcā ieguva sudraba medaļu sprintā, piekāpjoties tikai Juhannesam Hesflotam Klēbo. Komandu sprintā kopā ar Klēbo izcīnīja zelta godalgu, zeltu ieguva arī Norvēģijas komandas sastāvā stafetē. Čempionāta noslēdzošajā disciplīnā 50 km distancē klaiskajā stilā ar kopēju startu ieguva vēl vienu zelta godalgu. 2022.—2023. gada sezonā ieguva 2. vietu Pasaules kausa kopvērtējumā un izcīnīja distanču kausu.

## Atsauces

## Ārējās saites
Emma Rīboma

**Emma Rīboma** (; dzimusi ) ir zviedru distanču slēpotāja.

## Karjera
2013. gadā uzvarēja *Ungdomsvasan*, kas ir *[[Vasaloppet]]* jauniešu sacensības. 2016. gada Pasaules čempionātā junioriem izcīnīja zelta medaļu stafetē. Pasaules kausa sacensībās debitēja  ar 26. vietu 30 km distancē klasiskajā stilā. 2020. gada Pasaules U-23 čempionātā izcīnīja trīs medaļas: zeltu sprintā un divas bronzas (10 km distancē klasiskajā stilā un 15 km brīvajā stilā ar kopēju startu).

Pirmo reizi vietu uz goda pjedestāla Pasaules kausā izcīnīja  sprinta sacensībās Itālijā vienā no *[[Tour de Ski]]* posmiem. Savā pirmajā Pasaules čempionātā 2021. gadā Oberstdorfā labāko vietu ieguva 30 km distancē klasiskajā stilā ar kopēju startu, finišējot 14. Piedalījās arī skiatlonā, kurā ieņēma 18. vietu.

 Pekinā labāko rezultātu sasniedza sprintā, iekļūstot finālā un ieņemot 6. vietu. 10 km distancē klasiskajā stilā ierindojās 19. vietā. Startēja arī 30 km distancē ar kopēju startu un finišēja 29. vietā. Pirmo uzvaru Pasaules kausa posmos izcīnīja  sprinta sacensībās Rukā, Somijā. Tā paša gada 3. decembrī uzvarēja arī sprintā Lillehammerē. 2023. gada Pasaules čempionātā Planīcā izcīnīja sudraba medaļu sprintā, kurā visu goda pjedestālu aizņēma Zviedrijas sportistes. Komandu sprintā kopā ar Jonnu Sundlingu ieguva zeltu. 2025. gada Pasaules čempionātā Tronheimā ieguva zelta medaļu stafetē.  10 km distancē brīvajā stilā viņa ieņēma 13. vietu, bet 50 km distancē klasiskajā stilā finišēja 10. vietā.

## Atsauces

## Ārējās saites
Up 2 Më

***Up 2 Me*** (stilizēts kā **''Up 2 Më**)* ir amerikāņu repera *Yeat* debijas [[studijas albums]]. Tas tika izdots 2021. gada 10. septembrī, izmantojot *Interscope Records*, *Foundation Media* un *Twizzy Rich*. Albumā ir viesmākslinieks reperis *SeptembersRich*. Albuma galvenais singls *Gët Busy* tika izdots 2021. gada 1. septembrī, tikai deviņas dienas pirms albuma.

== Singli ==
Albuma galvenais singls "Gët Busy" tika izdots 1. septembrī. Vēl viena albuma dziesma "U Could Tëll" tika iekļauta [[HBO]] seriāla *Euphoria* otrajā sezonā. Dziesmas "Turban" instrumentāls tika iekļauts *Nike* un *Dick's Sporting Goods* sadarbības reklāmā.

== Kritika ==
Savā *Washington Post* rakstā par *Yeat*, Kriss Ričardss atzīmēja, ka *Yeat* "turbānā apmeklē gandrīz katru plaušu, rīkles, mutes un deguna blakusdobumu kaktiņu" un ka "viņa pieeja joprojām šķiet avangarda un izgudrojoša. Atskaņo citplanētiešu murrājumos, it kā viņš izkūst savos ritmos”.

*Pitchfork* apskatnieks Alfonso Pjērs apgalvo, ka "*Yeat* iedvesma jūtas tā, it kā tā atsvaidzinoši pārsniedz *Whole Lotta Red*", vienlaikus piešķirot albumam 6,7/10. Tivo personāls no *AllMusic* paziņoja, ka "Tas ir smieklīgi, dīvaini un infekciozi, tāpat kā labākais no *Up 2 Më*. Neparastas producentu izvēles un *Yeat* mierīgā, bet pārsteidzoši ārpus centra personība padara šīs dziesmas par svaiga gaisa elpu komerciālā repa ainavā, kur mākslinieki un dziesmas dažkārt var justies savstarpēji aizvietojami."

*Genius* ierindoja "Gët Busy" 18. vietā savā "*Genius Community's 50's Best Songs Of 2021*" sarakstā. Dziesma tika ierindota arī 81. vietā *Pitchfork* "*100 Best Songs of 2021*" sarakstā un iekļauta izdevuma "38 labākās repa dziesmas" sarakstā. 2021. gada saraksts.

== Komerciāls sniegums ==
*Up 2 Më* ierindojās *Billboard'' 183. vietā, pārdodot 5000 albumam ekvivalentu vienību četrus mēnešus pēc izdošanas.

## Dziesmu sarakts
Mumbajas viesnīca

**"Mumbajas viesnīca"** () ir 2018. gada Indijas, Austrālijas un ASV kopražojuma asa sižeta trillera filma, kuras režisors ir Entonijs Marass. Filmā galvenās lomas atveido Devs Patels, Ārmijs Hammers, Nazenīna Bunjadi un Anupams Khers.

Filma stāsta par 2008. gada teroristu uzbrukumu Mumbajā, *Taj Mahal Palace* viesnīcā.

Filmas "Mumbajas viesnīca" pirmizrāde notika  Toronto Starptautiskajā kinofestivālā. Filma saņēma pozitīvas kritiķu atsauksmes.

## Atsauces

## Ārējās saites
Mēllobēliju dzimta

**Mēllobēliju dzimta** () ir asteru rindas dzimta, kurā ir aptuveni 400 sugas. Tā ir sastopama galvenokārt Austrālijā, bet arī dažos citos reģionos, piemēram, Jaunzēlandē, Āzijā, Āfrikā un Amerikā.

Lapas ir vienkāršas, pretējas; ziedi ir mazi vai vidēji lieli, parasti ir 3—5 kauslapas. Tiem var būt balta, dzeltena, oranža, sarkana vai violeta krāsa.

Šī dzimta ir svarīga augsnes stabilizēšanai, un dažas sugas ir izmantotas tautas medicīnā. Dažas mēllobēliju dzimtas sugas ir pakļautas izmiršanai un vēl citas nav detalizēti izpētītas. Tomēr arī dažas no šīs dzimtas sugām ir kļuvušas par invazīvām sugām, kas apdraud vietējās ekosistēmas.

## Klasifikācija
Atkarībā no informācijas avota, mēllobēliju dzimtā ir klasificētas 7—13 ģintis, tostarp:

* Krastlobēlijas (*Scaevola*)
* *Anthotium*
* *Coopernookia*
* *Dampiera*
* *Diaspasis*
* *Goodenia*
* *Lechenaultia*
* *Pentaptilon*
* *Selliera*
* *Velleia*
* *Verreauxia*

## Galerija

Attēls:Scaevola humilis flowers.jpg|*Scaevola humilis*
Attēls:Coopernookia strophiolata - Flickr - Kevin Thiele.jpg|*Coopernookia strophiolata* 
Attēls:Dampiera wellsiana.jpg|*Dampiera wellsiana*
Attēls:Wreath Lechenaultia (Lechenaultia macrantha), September 2021 09.jpg|*Lechenaultia macrantha*
Attēls:Lechenaultia longilobia.jpg|*Lechenaultia longilobi*
Attēls:Pentaptilon careyi (8694932697).jpg|*Pentaptilon careyi*
Attēls:Selliera radicans kz4.jpg|*Selliera radicans*
Attēls:Velleia panduriformis - Flickr - Kevin Thiele.jpg|*Velleia panduriformis* 


## Atsauces

## Ārējās saites
Viss noritēja labi

**"Viss noritēja labi"** () ir 2021. gada Francijas drāmas filma, kuras režisors un scenārija autors ir Fransuā Ozons. Filmā galvenās lomas atveido Sofija Marso, Andrē Dusoljē, Žeraldīne Paijā un Šārlota Remplinga.

Filma stāsta par 85 gadus veco Andrē, kurš pēc piedzīvotā insulta lūdz savai meitai palīdzēt viņam izbeigt savu dzīvi.

Filmas "Viss noritēja labi" pirmizrāde notika  2021. gada Kannu kinofestivālā. Filma saņēma pozitīvas kritiķu atsauksmes.

## Atsauces

## Ārējās saites
Kunašira

**Kunašira** () ir Krievijai piederoša vulkāniska sala, Kuriļu salu arhipelāga trešā lielākā sala. Administratīvi ietilpst Sahalīnas apgabala Dienvidkuriļu rajonā. Krievijas suverenitāti apstrīd Japāna, kas uzskata, ka sala ietilpst Hokaido prefektūras Nemuro apriņķī. Salas lielākā pilsēta ir rajona centrs Južnokuriļska.

## Etimoloģija
Salas krievu (*Кунашир*) un japāņu (国後島, *Kunashiri-tō*) nosaukums cēlies no pamatiedzīvotāju ainu nosaukuma クナシㇼ(*Kuna-sir*), kas nozīmē pēc dažādām versijām ‘Melnā sala’ vai ‘Zāles sala’.

## Ģeogrāfija
Sala izvietojusies Kuriļu arhipelāga dienvidos starp Itrupu ziemeļaustrumos un Hokaido dienvidrietumos. Austrumos tās krastus apskalo Klusais okeāns, bet rietumos — Ohotskas jūra. Sala vulkāniskas izcelsmes, to veido saplūduši četri aktīvi vulkāni. Reljefs ir kalnains. Augstākais kalns ir Tjatjas vulkāns  vjl salas ziemeļos. Sala atrodas tā sauktajā «sniega subtropu» reģionā; tās augu valsts ievērojami daudzveidīgāka, kā citās arhipelāga salās. Lielāko daļu teritorijas (ap 70%) klāj meži, kuru tipi mainās atkarībā no augstumjoslojuma. 

Ievērojamu daļu salas teritorijas aizņem 1984. gadā dibinātais Kuriļu rezervāts; tā teritorijā mīt 84 Krievijas Sarkanajā grāmatā iekļautas dzīvnieku sugas.

## Vēsture
Pēc 1855. gadā noslēgtā Šimodas līgumā Kunašira piederēja Japānai.  
Arī 1875. gada Pēterburgas līgumā Krievijas impērija atteicās no visām Kuriļu salām. 
Pēc Otrā pasaules kara Japāna Sanfrancisko līgumā (1951) atteicās no Sahalīnas un Kuriļu salu ziemeļu daļas, bet ne no Kunaširas. 
Taču PSRS izlēma neparakstīt Sanfrancisko līgumu un paturēt visas Kuriļu salas, iekļaujot tās Sahalīnas apgabalā.
1956. gadā PSRS solīja atdot Japānai Habomai un Šikotanas salas pēc miera līguma parakstīšanas, taču paturēt Iturupas un Kunaširas salas, kam Japāna nepiekrita.

## Atsauces

## Ārējās saites
Neiecietība (filma)

**"Neiecietība"** () ir 1916. gada ASV mēmā filma, kuras režisors ir Deivids Vorks Grifits.

Filmu "Neiecietība" uzskata par vienu no nozīmīgākajām mēmā laikmeta filmām. Trīsarpus stundu garajā episkajā filmā ir četras paralēlas sižeta līnijas, kuru katru šķir vairāki gadsimti. Pirmā sižeta līnija ir mūsdienu amerikāņu melodrāma, otrā ir par Kristus misiju un nāvi, trešā ir franču stāsts par Svētā Bērtuļa nakts slaktiņu un ceturtā par Babilonijas impērijas krišanu. Katrs stāsts attēlots savā krāsu gammā.

Grifits nolēma filmu veidot kā atbildi centieniem aizliegt un cenzēt viņa iepriekšējo filmu "Nācijas dzimšana" (1915), tajā attēlotā rasisma un Kukluksklana slavināšanas dēļ. "Neiecietība" nav atvainošanās, jo, pēc Grifita teiktā, viņam nav par ko atvainoties. Grifits pauda, ka filma ir atbilde neiecietīgajiem kritiķiem. 1989. gadā tā kļuva par vienu no pirmajām filmām, ko iekļāva ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

## Atsauces

## Ārējās saites
Urupa

**Urupa** () ir Krievijai piederoša neapdzīvota vulkāniska sala, Kuriļu salu arhipelāga ceturtā lielākā sala. Salā nav pastāvīgo iedzīvotāju — 1945. gadā tika izvesti salu apdzīvojušie japāņi, bet jauni pastāvīgie iedzīvotāji neapmetās. Līdz 1991. gadam salā atradās PSRS Kara flotes garnizons. Mūsdienās salā dzīvo divu bāku uzraugu ģimenes, kā arī salas dienvidos darbojas zelta un sudraba raktuves; visu šo objektu apkalpojošais personāls periodiski mainās.

## Etimoloģija
Salas krievu (*Уруп*) un japāņu (得撫島, *Uruppu-tō*) nosaukums cēlies no pamatiedzīvotāju ainu nosaukuma ウルㇷ゚(*Urup*), kas nozīmē ‘sarkanā zivs’ (lasis).

## Ģeogrāfija
Sala izvietojusies Kuriļu arhipelāga vidusdaļā starp Iturupu dienvidrietumos un Čornije Bratju salām ziemeļaustrumos. Austrumos tās krastus apskalo Klusais okeāns, bet rietumos — Ohotskas jūra. Sala vulkāniskas izcelsmes, to veido saplūduši četri vulkānu masīvi, tajā skaitā aktīvais Berga vulkāns. Reljefs ir kalnains; augstākais kalns ir Visokaja  vjl. Sala atrodas uz robežas starp divām klimatiskajām zonām — mēreno musonu piejūras klimata zonu un subarktiskā klimata zonu. Salas augājs ievērojami atšķiras ziemeļu un dienvidu galā. 

## Atsauces

## Ārējās saites
Gremdvirzulis

thumb|Gremdvirzuļa sūkņa shēma
**Gremdvirzulis** jeb **plunžeris** (no angļu *plunge* — 'nirt, gremdēties') ir cilindrisks virzulis, kura garums ir ievērojami lielāks par tā diametru. 

Gremdvirzuļi tiek izmantoti hidropārvados. Gremdvirzulis kopā ar tam salāgotu dobu cilindru (buksi, ieliktni) veido plunžera pāri. Pāris tiek izgatavots ar lielu precizitāti no augstas kvalitātes tērauda, abām detaļām tiek veikta pieslīpēšana — tiek nodrošināta minimāla spēle.

## Atsauces
Griezumā

**"Griezumā"** () ir 2003. gada ASV un Apvienotās Karalistes psiholoģiska trillera filma, kuras režisore ir Džeina Kempione. Filmā galvenās lomas atveido Mega Raiena, Marks Rafalo, Dženifere Džeisone Lī un Kevins Beikons.

Filma stāsta par angļu valodas skolotāju, kura uzsāk attiecības ar detektīvu, kurš izmeklē vairākas slepkavības viņas apkaimē.

Filmas "Griezumā" pirmizrāde notika . Filma izdošanas brīdī saņēma pretrunīgas kritiķu atsauksmes, kritizējot pašu stāstu un tā struktūru, taču slavējot aktierspēli un vizuālo stilu. Laika gaitā filmas vērtējums ir audzis, dēvējot to par vienu no 21. gadsimta labākajām ''noir'' filmām, kā arī par meistardarbu.

## Atsauces

## Ārējās saites
Fransuā Ozons

**Fransuā Ozons** (; dzimis ) ir franču kinorežisors un scenārists.

Ozonu uzskata par vienu no ietekmīgākajiem mūsdienu Francijas kinorežisoriem. Viņa filmas raksturo estētisks vizuālais stils, satīrisks humors un cilvēka seksualitātes tēma.

Ieguvis starptautisku atpazīstamību ar muzikālo komēdiju "Astoņas sievietes" (*8 femmes*, 2002) un erotisko trilleri "Baseins" (*Swimming Pool*, 2003). Vairākās savās filmās sadarbojies ar aktrisi Šārloti Remplingu.

Režisējis arī filmas "Sitkoms" (*Sitcom*, 1998), "Zem smiltīm" (2000), "Mājā" (*Dans la maison*, 2012), "Jauna un skaista" (*Jeune & Jolie*, 2013), "Francs" (*Frantz*, 2016), "Dubultais mīlnieks" (*L'Amant Double*, 2017), "Paldies Dievam" (*Grâce à Dieu*, 2019), "85. gada vasara" (2020), "Viss noritēja labi" (2021), "Pēters fon Kants" (*Peter von Kant*, 2022), "Mans noziegums" (2023), "Kad pienāk rudens" (*Quand vient l'automne*, 2024).

Par filmu "Mājā" 2013. gadā ieguvis Eiropas Kino balvu kā Eiropas scenārists. 2019. gada Berlīnes Starptautiskajā kinofestivālā par filmu "Paldies Dievam" saņēmis žūrijas *Grand Prix* balvu "Sudraba lācis".

## Atsauces

## Ārējās saites
Žannas d'Arkas ciešanas

**"Žannas d'Arkas ciešanas"** () ir 1928. gada Francijas mēmā vēsturiska episkā filma, kuras režisors ir Karls Teodors Dreiers. Žannas d'Arkas lomu atveido Renē Žanna Falkoneti.

"Žannas d'Arkas ciešanas" tiek uzskatīta par vienu no nozīmīgākajām kino filmām, īpaši izceļot uzņemšanas procesu, Dreiera režiju un Falkoneti aktierspēli. Filmā ir apkopots laiks, kad Žanna d'Arka atradās gūstā Anglijā, attēlojot viņas tiesāšanu un nāvessodu.

Filmu uzņēma vienā milzīgā betona kompleksā, ko veidoja pēc viduslaiku arhitektūras parauga. Tā pazīstama ar savu kinematogrāfiju un tuvplānu izmantošanu. Pirms iznākšanas filmu pretrunīgi vērtēja franču nacionālisti, kuri bija skeptiski par to, vai dānis spētu uzņemt filmu par vienu no Francijas atpazīstamākajām personībām. Filmas galīgo versiju saīsināja Parīzes arhibīskapa un valdības cenzoru spiediena dēļ. Vairākas desmitgades filmu centās atkārtoti izlaist, lai atjaunotu Dreiera sākotnējo versiju. 1981. gadā Dreiera sākotnējā versiju atrada psihiatriskajā slimnīcā, netālu no Oslo, un izdeva atkārtoti.

Neskatoties uz to, ka filma sākotnēji daļēji tika cenzēta, tā guva milzīgu kritiķu atzinību. Mūsdienās to uzskata par vienu no visu laiku labākajām filmām. Žurnāla ''Sight & Sound'' 50 visu laiku labāko filmu kritiķu sarakstā filma ierindojās 21. vietā, savukārt režisoru sarakstā tā ierindojās 30. vietā.

## Atsauces

## Ārējās saites
Mazulis (filma)

**"Mazulis"** () ir 1921. gada ASV mēmā kinokomēdija, kuras režisors, producents, scenārija autors un galvenās lomas atveidotājs ir Čārlijs Čaplins. Mazuļa lomu atveido Džekijs Kūgans, kas viņu padarīja par vienu no pirmajām Holivudas bērnu zvaigznēm.

"Mazulis" bija Čaplina pirmā pilnmetrāžas filma. Filma guva ievērojamus panākumus un bija 1921. gada otra ienesīgākā filma ASV. Mūsdienās uzskatīta par vienu no visu laiku labākajām mēmajām filmām, 2011. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma". Tīmekļa vietnē *[[Rotten Tomatoes]]* filmai ir 100% vērtējums.
none|thumb|Čaplins un Kūgans

## Atsauces

## Ārējās saites
Zelta drudzis (filma)

**"Zelta drudzis"** () ir 1925. gada ASV mēmā kinokomēdija, kuras režisors, producents, scenārija autors un galvenās lomas atveidotājs ir Čārlijs Čaplins.

Filma izlaišanas brīdī guva lielus panākumus, un mūsdienās to uzskata par vienu no Čaplina labākajām filmām. Pats Čaplins izteicies, ka šī ir filma, ar kuru viņš visvairāk vēlas palikt atmiņā. 1992. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

## Atsauces

## Ārējās saites
Donkervoort

***Donkervoort*** ir Nīderlandes sporta automašīnu ražotājs, kura galvenā mītne atrodas Leleistadē.

Uzņēmums ir pazīstams ar īpaši vieglu transportlīdzekļu ražošanu, kas tiek izgatavoti ar rokām.

## Atsauces

## Ārējās atsauces

*
Ihors Klimenko

**Ihors Klimenko** (; dzimis 1972. gada 25. oktobrī) ir Ukrainas iekšlietu ministrs kopš 2023. gada 7. februāra, (kā pagaidu ministrs no 18. janvāra līdz 7. februārim) kad stājās amatā traģiski bojā gājušā Denisa Monastirska vietā, un bijušais Ukrainas Nacionālās policijas priekšnieks no 2019. līdz 2023. gadam.

## Biogrāfija
Klimenko piedzima 1972. gada 25. oktobrī Kijivā. Viņš ir absolvējis Harkivas Militāro universitāti un Odesas Universitāti. Ieguvis maģistra grādu Dņipropetrovskas Valsts iekšlietu universitātē.

No 1994. līdz 1997. gadam viņš dienēja Ukrainas Sauszemes spēkos 8. armijas korpusa 459. raķešu brigādē. Kopš 1998. gada viņš strādā Iekšlietu ministrijā.

2013. gadā viņš aizstāvēja psiholoģijas zinātņu kandidāta disertāciju un 2019. gadā doktora disertāciju.

No 2011. gada decembra līdz 2014. gada martam viņš bija Ukrainas Iekšlietu ministrijas Profesionālās apmācības un izglītības departamenta vadītājs.

2015. gadā viņš vadīja Ukrainas Nacionālās policijas Cilvēkresursu nodaļu, 2017. gadā iecelts par šīs nodaļas vadītāja vietnieku, un 2019. gadā tika iecelts Nacionālās policijas priekšnieka amatā.

2023. gada 18. janvārī viņš tika iecelts par Ukrainas iekšlietu ministra vietnieku un ministra pienākumu izpildītāju. Viņš tika iecelts pēc Denisa Monastirska nāves helikoptera avārijā. 2023. gada 7. februārī Augstākā Rada iecēla Klimenko par Ukrainas iekšlietu ministru.

## Atsauces
Palu

**Palu** () ir pilsēta un osta Indonēzijā, Centrālās Sulavesi provinces galvaspilsēta un lielākā pilsēta. Izvietojusies Sulavesi salas rietumos pie Makasaras šauruma garā un šaurā Palu līča krastā. Lielākā daļa iedzīvotāju ir musulmaņi (80,0%), bet 15,2% kristieši un 2,4% hinduisti.

## Vēsture
Vēl 20. gadsimta vidū Palu bija mazs lauksaimniecisks miestiņš, bet pēc Centrālās Sulavesi provinces izveidošanas 1953. gadā tā tika izvēlēta par provinces galvaspilsētu. Izaugusi par Sulavesi trešo lielāko pilsētu (pēc Makasaras un Manado) ar attīstītu transporta un izglītības infrastruktūru.

Pilsēta izvietojusies Palu-Koro lūzumzonā un tā bieži cieš zemestrīcēs. Pēc 2018. gada 7,5 magnitūdu zemestrīces, kad tika iznīcināta ievērojama daļa pilsētas infrastruktūras, pašvaldība izvērtē variatu par pilsētas pārcelšanu uz mazāk bīstamu vietu.

## Atsauces

## Ārējās saites
Doktora Džekila un mistera Haida dīvainais stāsts

**"Doktora Džekila un mistera Haida dīvainais stāsts"** () ir gotiska šausmu novele, ko 1886. gadā sarakstījis Roberts Luiss Stīvensons.

Grāmata stāsta par Londonas notāru Gabrielu Džonu Atersonu, kurš izmeklē virkni dīvainu notikumu starp savu veco draugu doktoru Henriju Džekilu un slepkavniecisku noziedznieku Edvardu Haidu.

"Doktora Džekila un mistera Haida dīvainais stāsts" tiek uzskatīts par vienu no pazīstamākajiem angļu literatūras darbiem, kā arī par vienu no zināmākajiem gotiskā šausmu žanra darbiem. Novele ietekmējusi arī populāro kultūru, un ar vārdiem "Džekils un Haids" mēdz apzīmēt cilvēkus ar ārēji labu, bet dažreiz šokējoši ļaunu raksturu.

Novele ir vairākkārt iestudēta kino, televīzijā un uz skatuves.

## Atsauces

## Ārējās saites
Sojuz MS-23

***Sojuz MS-23*** (*Союз МС-23*) bija Krievijas kosmosa kuģis, kas palaists bezpilota režīmā uz Starptautisko kosmosa staciju (SKS), kur nodrošinātu sabojātā *[[Sojuz MS-22]]* apkalpes nogādāšanu uz Zemi. Tas orbītā tika palaists 2023. gada 24. februārī, uz zemes atgriezās 27. septembrī.

## ''Sojuz MS-22'' bojājums
2022. gada 15. decembrī tika pamanīts, ka kosmosa kuģa *[[Sojuz MS-22]]* dzesēšanas sistēmas radiatora servisa moduļa ārpusē izplūst dzesēšanas šķidrums. Vēlāk speciālisti veica pētījumus un modelēšanu, secinot, ka caurumu radiatorā izsitis meteorīds ar diametru līdz 1 mm.

2023. gada 11. janvārī Krievijas valsts komisija nolēma *Sojuz MS-22* atgriezt uz zemi bez apkalpes. Tā vietā uz SKS februārī tiktu nogādāts kosmosa kuģis *Sojuz MS-23* bezpilota režīmā, un Sergeja Prokopjeva, Dmitrija Peteļina un Fransisko Rubio uzturēšanās stacijā tiktu pagarināta. Gadījumā, ja staciju būtu steidzami jāatstāj, Rubio dotos mājup ar kosmosa kuģi *[[SpaceX Crew-5]]* (viņš pārnesa savu sēdvietu no *Sojuz* un *Crew Dragon*), bet Prokopjevs un Peteļins izmantotu *Sojuz MS-22* (ar diviem kosmonautiem tam būtu mazāka dzesēšanas slodze).

## Apkalpe
Kuģa *Sojuz MS-23* apkalpe lejupceļā:

Sākotnēji apkalpe auģupceļam bija:
* Oļegs Konoņenko, komandieris, *Roskosmos*, 
* Nikolajs Čubs, Lidojuma inženieris 1, *Roskosmos*, 
* Lorela O'Hāra, Lidojuma inženieris 2, *NASA*, 
lejupceļam:
* Oļegs Konoņenko
* Lorela Ohara
* Baltkrievijas kosmonaute

## Lidojuma gaita
*Sojuz MS-23* bez apkalpes tika palaists  00:24:29 *[[Universālais koordinētais laiks|UTC]]* ar nesējraķeti *[[Sojuz-2.1a]]* no Baikonuras kosmodroma 31. starta laukuma 6. palaišanas iekārtas.

Kosmosa kuģis ar staciju saslēdzās 26. aprīlī 00:58 *UTC* automātiskā režīmā pie *[[Poisk (SKS)|Poisk]]* moduļa. Uz SKS tas nogādāja 429 kg kravu.
2. martā Prokopjevs un Peteļins pārnesa savas sēdvietas no *Sojuz MS-22* uz *Sojuz MS-23*. Rubio sēdvietu no *Crew-5* uz *Sojuz MS-23* pārnesa 6. martā.

6. aprīlī *Sojuz MS-23* pārkabinājās no vienas pieslēgvietas uz citu. 08:45 *UTC* tas atvienojās no *Poisk* moduļa, un 09:21:44 *UTC* saslēdzās ar *[[Pričal (SKS)|Pričal]]* moduli. Kosmosa kuģī bija visa tā apkalpe: Sergejs Prokopjevs, Dmitrijs Peteļins un Fransisko Rubio. Manevra operācijas manuālā režīmā veica komandieris Prokopjevs. Pārkabināšanās bija nepieciešama, lai atbrīvotu *Poisk* moduli, no kura 2023. gada vasarā plānota iziešana kosmosā.

 07:54 *UTC* *Sojuz MS-20* atvienojās no stacijas. 11:17 *UTC* tika iedarbināti dzinēji bremzēšanas manevram. Zemi nolaižamais aparāts sasniedza 11:17:09 *UTC*, 148 km uz dienvidaustrumiem no Žezkazghanas, Kazahstānā. Kosmosa kuģa lidojuma ilgums bija 215 dienas 10 stundas 53 minūtes (ilgākais *Sojuz* kosmosa kuģu lidojums).

## Atsauces

## Ārējās saites

* Soyuz-MS 01 — 20 (11F732A48) Gunter Dirk Krebs
Skudrcilvēks un Lapsene: Kvantmānija

**"Skudrcilvēks un Lapsene: Kvantmānija"** () ir 2023. gada ASV supervaroņu filma, kas balstīta uz *[[Marvel Comics]]* tēliem Skotu Langu / Skudrcilvēku un Houpu Pimu / Lapseni. Filmu producējusi kompānija *[[Marvel Studios]]* un to izplata *[[Walt Disney Studios Motion Pictures]]*, tas ir turpinājums filmām "Skudrcilvēks" (2015) un "Skudrcilvēks un Lapsene" (2018), kā arī 31. filma *[[Marvel Cinematic Universe]]* (MCU) filmu sērijā. Filmas režisors ir Peitons Rīds, scenārija autors Džefs Lavness, galvenās lomas atveido Pols Rads (Skots Langs) un Evandželīna Lilī (Houpa van Daina), pārējās lomās filmējās Džonatans Meidžorss, Ketrīna Ņūtona, Deivids Dastmalčens, Keitija O'Braiana, Viljams Džeksons Hārpers, Bills Marijs, Mišela Feifere, Korijs Stolls un Maikls Daglass. Filmā Langs un Van Daina kopā ar ģimeni dodas Kvantu līmeni, lai satiktu Kangu Iekarotāju (Meidžorss).

Trešās "Skudrcilvēka" filmas plānus apstiprināja 2019. gada novembrī, ar Rīda un Rada atgriešanos. Lavnesu nolīga 2020. gada aprīlī, uzsākot filmas izstrādi COVID-19 pandēmijas laikā. Filmas nosaukumu un jauno aktieru sastāvu paziņoja 2020. gada decembrī. Atsevišķu ainu filmēšana sākās 2021. gada februāra sākumā Turcijā un jūnija vidū Sanfrancisko, bet pamata filmēšana sākās jūlijā Bakingemšīras *[[Pinewood Studios]]* un ilga līdz novembrim.

Filmas "Skudrcilvēks un Lapsene: Kvantmānija" pirmizrāde notika  Losandželosā, bet ASV un Latvijas kinoteātros to sāka demonstrēt , kā pirmo MCU Piektās fāzes filmu. Filma saņēma dalītas kritiķu atsauksmes, kas slavēja aktierspēli (lielākoties Rada, Meidžorsa un Feiferes) un vizuālos efektus, bet kritizēja scenāriju un nekonsekvento filmas toni. Filmas kases ieņēmumi pasaulē ir vairāk nekā  ASV dolāru.

## Atsauces

## Ārējās saites
Tarragon TR-91

thumb|250px|''Tarragon'' izstādē ''AERO Friedrichshafen 2019''
***Tarragon TR-91*** ir Latvijas uzņēmuma SIA "Pelegrin" kopš 2018. gada ražota ultravieglā lidmašīna, kuru pilotu apmācībai 2022. gadā nopirka Latvijas Gaisa spēki.

Lidmašīnas korpuss ir izgatavots no oglekļa šķiedras kompozītmateriāliem. Pieejamie standarta dzinēji ir 100 ZS (75 kW) *EPA Power SA-R917TNi ULM*, 100 ZS (75 kW) *Rotax 912ULS* un *Rotax 912iS*, turbokompresors 115 ZS (86 kW) *Rotax 914*, *Rotax 914* (135 kW) *915 iS* un 130 ZS (97 kW) *EPA Power SA917Ti Turbo Injection*.

## Tehniskie dati

* Apkalpe: 1
* Pasažieri: 1
* Garums: 7,53 metri
* Spārnu platums: 7,94 metri
* Augstums: 2,49 metri
* Svars: 338 kilogrami
* Maksimālais ātrums: 310 km/h
* Kruīza ātrums: 270 km/h
* Maksimālais nolidojums: 1300 kilometri
* Maksimālais lidošanas augstums: 3500 metri

## Atsauces
Makasaras šaurums

**Makasaras šaurums** () ir plašs jūras šaurums Indonēzijā. Tas savieno Sulavesi jūru ziemeļos ar Javas jūru dienvidos un atdala Kalimantānu rietumos no Sulavesi austrumos. Šauruma vidusdaļā izvietojušās koraļļu Balabalakanu salas, pie dienvidrietumu ieejas — Lautas sala. Nosaukts pēc reģiona lielākās un senākās pilsētas Makasaras pie šauruma dienvidaustrumu ieejas. Citas lielākās pilsētas un ostas šauruma krastā ir Balikpapana Kalimantānā un Palu Sulavesi. Nozīmīgs reģionālais kuģošanas ceļš.

## Atsauces

## Ārējās saites
Sikorsky UH-60M Black Hawk

**UH-60M "Black Hawk"** ( — "Melnais Vanags") ir 1970. gados izstrādāts ASV četru lāpstiņu, divu dzinēju vidējas celtspējas taktiskais transporta helikopters. Ražošanā kopš 1979. gada.

Modificētas versijas ir izstrādātas arī ASV jūras spēkiem, gaisa spēkiem un krasta apsardzei.

## Latvijas bruņotajos spēkos
Kopš 2023. gada UH-60M "Black Hawk" ir Latvijas Gaisa spēku bruņojumā. Tie ir stacionēti Lielvārdes lidlaukā.

## Atsauces
Dienvidkalimantāna

**Dienvidkalimantāna** () ir Indonēzijas pirmās pakāpes administratīvā iedalījuma vienība. Izvietojusies valsts vidusdaļā, aizņem Kalimantānas dienvidu daļu, kā arī vairākas salas tās piekrastē — Lautu (2024 km²) un Sebuku (275 km²) Makasaras šaurumā, kā arī Lautkečilas salas un Moresesas salas Javas jūrā. Administratīvi iedalās divās pilsētās (provinces galvaspilsēta Bandžarbaru un lielākā pilsēta Bandžarmasina) un 11 apriņķos.

## Atsauces

## Ārējās saites
Kāds klauvē pie būdas

**"Kāds klauvē pie būdas"** () ir 2023. gada ASV psiholoģiska šausmu trillera filma, kuras režisors ir M. Naits Šjāmalāns. Filmā galvenās lomas atveido Deivs Batista, Džonatans Grofs, Bens Oldridžs, Nikija Amuka-Bērda, Kristena Cui, Ebija Kvinna un Rūperts Grints. Filma balstīta uz 2018. gada Paula Tremblija romānu *The Cabin at the End of the World*.

Filma stāsta par ģimeni, kuru sagūsta četri svešinieki, pieprasot viņiem upurēt kādu no savējiem, lai novērstu apokalipsi.

Filmas "Kāds klauvē pie būdas" pirmizrāde notika  Ņujorkā. Latvijā filmas pirmizrāde notika  un to izplatīja *[[Universal Pictures]]*. Filma saņēma galvenokārt pozitīvas kritiķu atsauksmes un nopelnīja vairāk nekā 54 miljonus ASV dolāru.

## Atsauces

## Ārējās saites
Jakubs Kivjors

**Jakubs Pjotrs Kivjors** (, dzimis ) ir Polijas futbolists, spēlē centra aizsarga pozīcijā, pārstāv Polijas futbola izlasi. Kopš 2025. gada Kivjors pārstāv Portugāles Premjerlīgas komandu *[[FC Porto|Porto]]*, kas viņu īrē no ''Arsenal''.

Iepriekš spēlējis Slovākijas komandās ''Železiarne Podbrezová'' un ''Žilina'', kā arī Itālijas A sērijas komandu ''Spezia''.

Polijas futbola izlases sastāvā debitējis 2022. gadā. Piedalījies 2022. gada FIFA Pasaules kausā.

## Ārējās saites
Emils Smits-Rovs

**Emils Smits-Rovs** (, dzimis ) ir angļu futbolists, spēlē pussarga pozīcijā, pārstāv Anglijas futbola izlasi. Kopš 2024. gada Smits-Rovs spēlē Anglijas Premjerlīgas klubā *[[Fulham FC|Fulham]]*.

Karjeru sācis *[[Arsenal FC|Arsenal]]* komandā. 2019. gadā ticis izīrēts Vācijas Bundeslīgas klubam ''RB Leipzig'', kur gan traumas dēļ nospēlējis tikai trīs mačus. 2019.—18. gada sezonas otru pusi pavadījis īrē Anglijas čempionāta klubā ''Huddersfield Town'', kur palīdzējis komandai noturēties līgā.

Anglijas futbola izlases sastāvā debitējis 2021. gadā.

## Sasniegumi
**Arsenal**

* FA Community Shield: 2020, 2023

**Anglija U17**

* FIFA U-17 Pasaules kauss: 2017

**Anglija U21**

* UEFA Eiropas U-21 čempionāts: 2023

## Ārējās saites

## Atsauces
Lapu koki

[thumb|[Cukura kļava (*Acer saccharum*)]]
**Lapu koki** ir koki ar plakanām lapām, kam sēklas attīstās augļos. Visi lapu koki ir segsēkļi. Lielākā daļa vasarzaļo koku ir lapu koki, lai gan ir arī daži vasarzaļi skujkoki, piemēram, lapegles.

Latvijas mežos no lapu kokiem visbiežāk ir sastopami parastā apse (*Populus tremula*)*,* kārpainais bērzs (*Betula pendula*), purva bērzs (*Betula pubescens*), melnalksnis (*Alnus glutinosa*), parastais osis (*Fraxinus excelsior*), parastais ozols (*Quercus robur*), baltalksnis (*Alnus incana*).

## Atsauces
Tulinas pagasts

**Tulinas pagasts** () bija administratīvi teritoriāla vienība Krievijas Federācijas Pleskavas apgabala Pitalovas rajonā. Pagasta centrs atradās Belorusskijā.

Tulinas ciema padome izveidota 1987. gada 11. februārī, atdalot no Pitalovas ciema tā dienvidu daļu. 1995. gada 26. janvārī ciemu reorganizēja par pagastu, bet 2015. gada 11. aprīlī Tulinas pagasts tika iekļauts Utrojas pagasta sastāvā.

## Atsauces
Mara (kalni)

**Mara** () ir kalnu sistēma Brazīlijas dienviddaļā, Brazīlijas plakalkalnes dienvidaustrumu daļā. Stiepjas apmēram 1500 km garumā gar Atlantijas okeāna krastu no Santakatarinas štata ziemeļiem līdz Riodežaneiro štata ziemeļdaļai. Kalnus raksturo bagātīga augu un dzīvnieku valsts. Daļa no kalna sistēmas 1999. gadā kā objekts Atlantisko mežu dienvidrietumu rezervāti tika iekļauts UNESCOPasaules mantojuma sarakstā. Kalnu sistēmas kā nacionālā mantojuma statuss nostiprināts Brazīlijas konstitūcijā.

## Galerija

Pico_do_Marumbi.jpg
Serra_dos_ÓrgãosBrazil.jpg
Guaecá_-_São_Sebastião_-_Brasil,_Serra_do_Mar_with_Atlantic_rain_forest_-_panoramio.jpg
Serra_do_Mar_(by_sidney.gauss)_-_panoramio.jpg
PN de Superagui GJK'1.jpg
Atlantic-Rainforest-Intervales.JPG


## Atsauces

## Ārējās saites
Mantikeiras grēda

**Mantikeiras grēda** () ir kalnu grēda Brazīlijas dienvidaustrumos, kas stiepjas apmēram 320 kilometru garumā gar Atlantijas okeāna krastu pa Minasžeraisas un Riodežaneiro štatu robežu. Savulaik kalnus klāja biezi meži, kas mūsdienās daudzviet izcirsti. Kalnu grēdai ir liela nozīme Brazīlijas rūpniecisko rajonu ūdensapgādē. Grēdas augstākā virsotne ir 2798 metrus augstā Pedra de Mina.

## Galerija

Serra_P4.JPG
Pedra_da_Mina.jpg|Pedra de Mina
Agulhasnegras.JPG
A cidade de Resende RJ, aos pés da Serra da Mantiqueira.jpg
A caminho do destino.jpg


## Ārējās saites
Lauta (sala)

**Lauta** () ir sala Indonēzijā, Lielo Zunda salu arhipelāgā. Administratīvi ietilpst Dienvidkalimantānas provincē, ietilpst Kotabaru. Lielākā apdzīvotā vieta ir apriņķa centrs Kotabaru.

## Ģeogrāfija
Sala izvietojusies Indonēzijas vidusdaļā. Dienvidos to apskalo Javas jūra, bet austrumos — Makasaras šaurums. Lautas šaurums rietumos to šķir no Kalimantānas krasta. Sala izstiepta ziemeļu—dienvidu virzienā  garumā. Reljefs pārsvarā līdzens, ziemeļdaļā — paugurains, augstākā virsotne ir Bamegas kalns ( vjl) salas ziemeļos. Salā valda tropiskais klimats. Ainavā dominē lietusmeži.

## Atsauces

## Ārējās saites
Organsu kalnu nacionālais parks

**Organsu kalnu nacionālais parks** () ir 1939. gadā izveidots nacionālais parks Brazīlijas dienvidaustrumos, Riodežaneiro štatā uz ziemeļiem no Riodežaneiro, pie Teresopolisas. Nacionālais parks ir trešais vecākais valstī. Tiek aizsargāta Maras kalnu sistēmas daļa — Organsu kalni. Kalnu nosaukums cēlies no to formas, kas portugāļu ieceļotājiem atgādināja katedrāļu ērģeles (*Órgão*).

## Galerija

Amanhecer_no_Hercules_--.jpg
Parque_Nacional_Da_Serra_Dos_Órgãos_Patrick_Maciel4100_(01).jpg
Serra_dos_Órgãos_II.jpg
Granja_Comary_-_Escalavrado_-_Inverno_Teresopolis.jpg


## Ārējās saites
Bandžarbaru

**Bandžarbaru** () ir pilsēta  Indonēzijā, Dienvidkalimantānas provinces galvaspilsēta un otra lielākā pilsēta. Izvietojusies Kalimantānas salas dienvidos piekrastes zemienē. Lielākā daļa iedzīvotāju ir bandžari, bet pēc konfesionālās piederības musulmaņi (94,9%), bet 4,7% — kristieši.

## Vēsture
1950. gados uz jaunu vietu tika nolemts pārvietot administratīvās iestādes no plūdos regulāri cietušās Kalimantānas provinces galvaspilsētas Bandžarmasinas. Jaunajai pilsētai tika piešķirts pagaidu nosaukums Bandžarbaru, kas nozīmēja ‘bandžaru jaunā [pilsēta]’; pagaidu nosaukums pēc laika kļuva par tās oficiālo nosaukumu. Pilsēta tika būvēta pēc Eiropas pilsētu parauga ar daudziem parkiem un publiskajām zonām; projekta arhitekts bija holandietis Van der Peils (*Van der Pijl*). 1999. gadā Bandžarbaru piešķirts apriņķa līmeņa pilsētas statuss. Provinces administrācijas pārcelšanas projekts nav realizēts pilnībā — provinces parlaments joprojām atrodas Bandžarmasinā.

## Atsauces

## Ārējās saites
Ludzas ASOP heliports

**Ludzas ASOP heliports** (ICAO: **EVLU**), agrāk – **Ludzas AVP heliports**, ir Latvijas Valsts robežsardzes Aviācijas un speciālo operāciju pārvaldes (ASOP) helikopteru lidlauks Ludzas novada Isnaudas pagasta Runtortas "Jaunsmilgās". Sertificēts vizuālajiem lidojumiem diennakts gaišajā un tumšajā laikā. Lidlaukā ir divi apļveida nosēšanās laukumi: ar diametru 16 m (TLOF-1) un ar diametru 14 m (TLOF-2).

Lidlauks aprīkots ar atbilstošu apgaismojumu, navigācijas, meteoroloģijas un komunikāciju aprīkojumu. Gaisa satiksmes pakalpojumu gaisa telpa LUDZA ASOP ATZ 4 NM rādiusā ap lidlauku ir paredzēta Latvijas Valsts robežsardzes helikopteru lidojumiem dienas un nakts laikā un Latvijas Valsts robežsardzes bezpilotu lidaparātu lidojumiem. Citiem gaisa telpas LUDZA ASOP ATZ izmantotājiem ir jāsaņem lidojumu atļauja vismaz 24 stundas vai mazāk, pamatota izņēmuma gadījumā, pirms plānotā lidojuma Valsts robežsardzes Aviācijas pārvaldē.

## Atsauces
Roraima (kalns)

**Roraima** (, , ) ir 2810 metrus augsts plakankalns (*tepuy*) uz Brazīlijas, Gajānas un Venecuēlas robežas. Tā ir Pakaraimas grēdas augstākā virsotne. Apmēram 34 km2 plakano kalna virsotni iekļauj 400 līdz 1000 metrus augstas klintis. Kalnā pirmoreiz uzkāpa britu ekspedīcija 1884. gadā. Šeit aug vairākas endēmas augu sugas. Ir versija ka Roraima ir iedvesmas avots Artura Konana Doila 1912. gada romāna "Zudusī pasaule" (*The Lost World*) tapšanai.

## Galerija

Roraima-Tepui_Wand.jpg
Parque Nacional do Monte Roraima (1).jpg
Rampa del Roraima.jpg
Cume do Monte Roraima.JPG


## Atsauces

## Ārējās saites

* Roraima summitpost.org
Bandeira

**Bandeira** () ir 2892 metrus augsts kalns Brazīlijas dienvidaustrumos, uz Espiritu Santu un Minasžeraisas štatu robežas. Tā ir Brazīlijas trešā augstākā virsotne. Līdz 1965. gadam tika uzskatīta par valsts augstāko punktu, līdz tika nomērīts Neblinas un 31. Marta kalna augstums. Ir nostāsts, ka kalna nosaukums ("Karoga kalns") radies no tā, ka Brazīlijas imperators Pedru II licis kalna virsotnē ierīkot karoga mastu.

## Atsauces

## Ārējās saites

* Bandeira summitpost.org
Korkovadu

**Korkovadu** () ir 710 metrus augsts kalns, kas paceļas pār Riodežaneiro pilsētu. Atrodas Tižukas nacionālā parka teritorijā. 1931. gadā kalna virsotnē tika uzcelta gandrīz 70 metrus augsta Kristus Pestītāja skulptūra, kas kļuvusi par vienu no Brazīlijas simboliem. Kalna virsotnē var nokļūt pa ceļu vai kalnu dzelzceļu.

## Galerija

Christ_the_Redeemer_-_Cristo_Redentor.jpg|Kristus skulptūra
Rio_de_Janeiro.jpg|Skats no virsotnes
Corcovado_Bergbahn_2005-03-15.jpg|Korkovadu dzelzceļš


## Ārējās saites

* Korkovadu summitpost.org